
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 1195 

29 Δεκεμβρίου 1995 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας έκτασης εμβαδού 3.480 τ.μ. 
στη θέση «Γκράβα» περιφέρειας Κοινότητας Ιου¬ 
λίου του Νομού Κορινθίας. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Έγκριση μεταφοράς συντελεστή δόμησης ακινήτου 
που βρίσκεται εντός του εγκεκριμένου σχεδίου του 
Δήμου Αθηναίων (Ν. Αττικής) επί της οδού Ευριπί- 
δου αριθ. 78,0.Τ. 21/65 και επί του οποίου υφίστα- 
ται κτίριο το οποίο έχει χαρακτηρισθεί ως διατηρη¬ 
τέο... 2 

Χαρακτηρισμός ως διατηρητέων κτιρίων και στοιχείων 
του περιβάλλοντος αυτά χώρου του αγροκτήματος 
που βρίσκεται εκτός του εγκεκριμένου ρυμοτομικού 
σχεδίου Παλλήνης κα καθορισμός ειδικών όρων και 
περιορισμών δόμησης αυτού». 3 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 2152 (1) 

Κήρυξη ως αναδασωτέας έκτασης εμβαδού 3.480 τ.μ. 
στη θέση «Γκράβα» περιφέρειας Κοινότητας Ιουλίου 
του Νομού Κορινθίας. 

Ο ΠΕΡΙΦΕΡΕΙΑΚΟΙ ΔΙΕΥΘΥΝΤΗΣ ΝΟΜΟΥ ΚΟΡΙΝΘΙΑΣ 

Έχοντας υπόψη: 

1. Τις διατάξεις: 

α) Του Ν. 2240/1Θ94 «Συμπλήρωση διατάξεων για την 
Νομαρχιακή Αυτοδιοίκηση και άλλες διατάξεις». 

β) Του Ν. 3200/55 «Περί διοικητικής αποκέντρωσης» 
όπως τροποποιήθηκε και συμπληρώθηκε με το Ν.Δ. 532/ 
70. 

γ) Της παρ. 3 του άρθρου 117 του Συντάγματος, 
δ) Του Ν. 998/79 «Περί προστασίας των δασών και των 
δασικών εν γένει εκτάσεων της χώρας» και συγκεκριμένα 


του άρθρ. 41 παρ. 1 «Γιατην δημοσίευση στην Εφημερίδα 
της Κυβερνήσεως» και του άρθρ. 38 παρ. 1 «Για την υπο¬ 
χρεωτική κήρυξη ως αναδασωτέας». 

2. Τις διαταγές του Υπουργείου Γεωργίας: α) 160417/ 
1180/8.7.80, β) 182447/3049/24.9.80 και γ) 85144/ 
1468/9.9.92. 

3. Την αριθ. 5626/6.12,95 πρόταση του Δασαρχείου 
Κορίνθου από την οποία προκύπτει ότι η έκταση που ανα- 
φέρεται στο θέμα είχε κατά τον χρόνο της αποψιλώσεώς 
της που έγινε από τον Ιωάννη Μυττό του Παναγιώτη κά¬ 
τοικο Ιουλίου δασικό χαρακτήρα, κατά την έννοια του Νό¬ 
μου 998/79 και ως εκ τούτου επιβάλλεται η κήρυξή της ως 
αναδασωτέας, αποφασίζουμε: 

Κηρύσσουμε αναδασωτέα με σκοπό την επανεγκατά- 
σταση, με φυσική ή τεχνιτή αναγέννηση, της δασικής βλά¬ 
στησης που καταστράφηκε από παράνομη εκχέρσωση την 
δημόσια δασική έκταση εμβαδού τριών χιλιάδων τετρακο- 
σίων ογδόντα (3.480) τ.μ., που βρίσκεται στην θέση 
«Γκράβα» της περιφέρειας της Κοινότητας Ιουλίου του 
Νομού Κορινθίας και προσδιορίζεται από τα στοιχεία Α, Β, 
Γ, Δ, Ε, ΣΤ, Α, όπως φαίνονται στο συνημμένο τοπογρα- 
φικό διάγραμμα, το οποίο αποτελεί αναπόσπαστο μέρος 
της αποφάσεως αυτής και έχει όρια: 

ΑΝΑΤΟΛΙΚΑ: Δημόσιο δάσος. 

ΔΥΤΙΚΑ: Χέρσος αγρός πρώην Τρ. Μυττά και δημόσιο 
δάσος. 

ΒΟΡΕΙΑ: Αμπέλι Ν. Σκάζα και αγροτικός δρόμος Ιου¬ 
λίου - Μεγ. Βάλτου. 

ΝΟΤΙΑ: Δασωμένο ρέμμα. 

Η απόφαση αυτή ισχύει από της κοινοποιήσεώς της αρ- 
μοδίως (αρθρ. 41 Ν. 998/79) και προ της δημοσιεύσεώς 
της στην Εφημερίδα της Κυβερνήσεως (άρθρ. 37 Ν. 
3200/55). 

Γ ια τυχόν προσφυγές κατά της απόφασης αυτής ισχύει 
η ημερομηνία δημοσίευσής της στην Εφημερίδα της Κυ¬ 
βερνήσεως. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Κόρινθος, 19 Δεκεμβρίου 1995 

Ο Περιφερειακός Δ/ντής 
ΙΩΑΝΝΗΣ ΣΤΑΥΡΑΚΑΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 36107 (2) 

Έγκριση μεταφοράς συντελεστή δόμησης ακινήτου που 

βρίσκεται εντός του εγκεκριμένου σχεδίου του Δήμου 

Αθηναίων (Ν. Αττικής) επί της οδού Ευριπίδου αριθ. 78, 

Ο.Τ. 21/65 και επί του οποίου υφίσταται κτίριο το 

οποίο έχει χαρακτηρισθεί ως διατηρητέο. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1) Τις διατάξεις του Ν. 2300/1995 -Μεταφορά συντε¬ 
λεστή δόμησης και άλλες διατάξεις» {Α 69) και ειδικότερα 
τα άρθρα 2, 3 (ενότητα Α, παρ. Ια), 6, 7 (παρ. 1 και 2Α), 8, 
9 και 21 (παρ. 4). 

2) Τις διατάξεις της παρ. 1 (εδ. ιδ) του άρθρου 23 του Ν. 
1558/1995 «Κυβέρνηση και Κυβερνητικά Όργανα» (Α' 
137). 

3) Τις από 31.12.1992 (αρ. πρωτ. 101106/92) από 
2.7.1993 (αρ. πρωτ. 32206/93) από 29.6.1995 (αρ. 
πρωτ. 36107/95) αιτήσεις της Βασιλικής Κατσαμπάνη. 

4) Την από 4.10.1993 (αρ. πρωτ. 35633/93) αίτηση των 
Βασιλικής Κατσαμπάνη, Φωτεινής Βαλάχα-Γιαννοπούλου 
και Σταυρούλας Μωραϊτη. 

5) Την από Νοέμβριο 1992 τεχνική μελέτη για το βαρυ- 
νόμενο ακίνητο του αρχιτέκτονα μηχανικού Παναγιώτη 
Πετρόπουλου. 

6) Την από 14.6.1993 έκθεση ελέγχου τίτλων κυριότη¬ 
τας του βαρυνομένου ακινήτου της δικηγόρου Αθηνών 
Μαρουσώ Παυλάκη. 

7) Την 52880/29.6.1993 ενώπιον του συμβολαιογρά¬ 
φου Αθηνών Παναγιώτη Πολίτη πράξη συναίνεσης των 
Βασιλικής συζύγου Νικολάου Κατσαμπάνου, το γένος Πα¬ 
ναγιώτη και Ελένης Βαλαχά, Φωτεινής συζύγου Παναγι¬ 
ώτη Γιαννόπουλου το γένος Παναγιώτη και Ελένης Βα¬ 
λαχά και Σταυρούλας συζύγου Βασιλείου Μωραϊτη, το γέ¬ 
νος Παναγιώτη και Ελένης Βαλαχά στην κυριότητα των 
οποίων ανήκει το βαρυνόμενο ακίνητο. 

8) Την 166/22.4.1993 θετική γνωμοδότηση του Κε¬ 
ντρικού Συμβουλίου Χωροταξίας Οικισμού και Περιβάλλο¬ 
ντος. 

9) Την 70710/5890/10.7.95 βεβαίωση της Δ/νσης Πο- 
λεοδομικού Σχεδιασμού του ΥΠΕΧΩΔΕ, αποφασίζουμε; 

Αρθρο 1 

1) Εγκρίνεται η μεταφορά συντελεστή δόμησης του βα¬ 
ρυνομένου ακινήτου που βρίσκεται εντός του εγκεκριμέ¬ 
νου σχεδίου του Δήμου Αθηναίων (Ν. Αττικής) επί της 
οδού Ευριπίδου αριθ. 78, Ο.Τ. 21/65 και επί του οποίου 
υφίσταται κτίριο το οποίο έχει χαρακτηρισθεί ως διατηρη¬ 
τέο με την 21495/729/12.2.1990 απόφαση του Υπουρ¬ 
γού Περιβάλλοντος, Χωροταξίας και Δημοσίων Έργων (Δ' 


102/6.3.1990) και του οποίου η κυριότητα ανήκει στους 
Βασιλική, σύζυγο Νικολάου Κατσαμπάνη, το γένος Πανα¬ 
γιώτη και Ελένης Βαλαχά, Φωτεινή, σύζυγο Παναγιώτη 
Γιαννάπουλου, το γένος Παναγιώτη και Ελένης Βαλαχά και 
Σταυρούλα σύζυγο Βασιλείου Μωραϊτη, το γένος Παναγι¬ 
ώτη και Ελένης Βαλαχά, όπως το βαρυνόμενο αυτό ακί¬ 
νητο φαίνεται με τα στοιχεία ΑΒΓΔΑ στο σχετικό πρωτό¬ 
τυπο τοπογραψικό διάγραμμα σε κλίμακα 1:500, που θε¬ 
ωρήθηκε από τον Προϊστάμενο της Διεύθυνσης τοπογρα- 

φικών Εφαρμογών με την ./1995 πράξη του και του 

αντίτυπό του του σε φωτοομίκρυνση δημοσιεύεται με την 
παρούσα απόφαση. 

2) Τα ειδικότερα στοιχεία του βαρυνομένου ακινήτου 
και της μεταφοράς συντελεστή δόμησης είναι τα εξής: 

α) Συνολική επιφάνεια ακινήτου για την οποία υφίσταται 
δικαίωμα μεταφοράς συντελεστή δόμησης με την πα¬ 
ρούσα απόφαση: 139,01 τ.μ. 

β) Όροι δόμησης που ισχύουν στην περιοχή που βρίσκε¬ 
ται το βαρυνόμενο ακίνητο σύμφωνα με το 7499/ 
26.5.1995 έγγραφο της Διεύθυνσης Σχεδίου Πόλεως του 
Δήμου Αθηναίων. 

I. Συντελεστής δόμης 4,80. 

II. Ποσοστό επιτρεπόμενης κάλυψης οικοπέδου: 70%, 
ήτοι 139,01 χ 70% = 97,31 τ.μ. 

γ) Σύνολο δομήσιμων επιφανειών που μπορούν να πραγ¬ 
ματοποιηθούν στο βαρυνόμενο ακίνητο: 
139,01 χ 4,80 = 667,25 - 97,31 =569,94 τ.μ. σε ορό¬ 
φους. 

δ) Σύνολο υφισταμένων δομημένων επιφανειών: 
459,62 τ.μ. εκ των οποίων 139,01 τ.μ. στο ισόγειο και 
320,61 τ.μ. σε ορόφους. 

ε) Μεταφερόμενη δομήσιμη επιφάνεια: 667,25 - 
459,82 = 207,63 τ.μ. από ορόφους. 

Αρθρο 2 

Εγκρίνεται η χορήγηση τίτλου δικαιώματος μεταφοράς 
συντελεστή δόμησης από το βαρυνόμενο ακίνητο στο 
άνομα των Βασιλικής συζύγου Νικολάου Κατσαμπάνη, το 
γένος Παναγιώτη και Ελένης Βαλαχά, Φωτεινής συζύγου 
Παναγιώτη Γ ιαννάπουλου το γένος Παναγιώτη και Ελένης 
Βαλαχά και Σταυρούλας συζύγου Βασιλείου Μωραϊτη το 
γένος Παναγιώτη και Ελένης βαλαχά για δομήσιμη επιφά¬ 
νεια 207,63 τ.μ. από ορόφους. 

Άρθρο 3 

Η ισχύς της παρούσας απόφασης αρχίζει από την δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Δεκεμβρίου 1995 

Ο ΥΠΟΥΡΓΟΣ 

ΚΩΣΤΑΣ ΛΑΛΙΩΤΗΣ 

Αριθ. 98153/7363 (3) 

Χαρακτηρισμός ως διατηρητέων κτιρίων και στοιχείων του 
περιβάλλοντος αυτά χώρου του αγροκτήματος που βρί¬ 
σκεται εκτός του εγκεκριμένου ρυμοτομικού σχεδίου 
Παλλήνης κα καθορισμός ειδικών όρων και περιορι¬ 
σμών δόμησης αυτού». 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΛΗΜ. ΕΡΓΩΝ 

Έχοντας υπόψη: 

1) Τις διατάξεις των άρθρων 3 και 4 (παρ. 2) του Ν. 
1577/1986 «Γενικός Οικοδομικός Κανονισμός» (Α' 210), 
όπως τροποποιήθηκαν με το άρθρο 1 (παρ. 1 και 2) του Ν. 
1772/1988 «Τροποποίηση διατάξεων του Ν. 1577/1985 
«ΓΟΚ» και άλλες διατάξεις (Α' 91). 

2. Τις διατάξεις του άρθρου 29Α' του Ν. 1558/85 «Κυ¬ 
βέρνηση και Κυβερνητικά Όργανα (Α' 137), όπως αυτό 
προστέθηκε με το άρθρο 27 του Ν. 2081/92 (Α’ 154). 

3. Την 651/23/5.1.95 απόφαση του Υπουργού και της 
Υφυπουργού Περιβάλλοντος, Χωροταξίας και Δημοσίων 
Έργων «Μεταβίβαση αρμοδιοτήτων του Υπουργού και της 
Υφυπουργού Περιβάλλοντος, Χωροταξίας και Δημοσίων 
Έργων, στο Γενικό Γραμματέα, στους Γενικούς Διευθυ¬ 
ντές και στους Προϊσταμένους Διευθύνσεων και Τμημά¬ 
των του Υπουργείου Περιβάλλοντος, Χωροταξίας και Δη¬ 
μοσίων Έργων» (Β' 11). 

4. Τις διατάξεις της παρ. Β του άρθρου 1 του Π.Δ/τος 
28/28.1.93 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

5. Την από 27.7.1995 αιτιολογκή έκθεση της Δ/νσης 
Πολεοδομικού Σχεδιασμού - Τμήμα Παραδοσιακών Οικι¬ 
σμών. 

6. Την (υπ’ αρ. πρωτ. ΥΠΕΧΩΔΕ 80385/7850/ 
27.9.1995) σύμφωνη γνώμη των ενδιαφερομένων Ελένης 
και Ρωξάνης Μάτσα. 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του κρα¬ 
τικού προϋπολογισμού και του οικείου Ο.Τ.Α., αποφασί¬ 
ζουμε: 

1. Χαρακτηρίζονται ως διατηρητέα τα κτίρια καθώς και 
στοιχεία του περιβάλλοντος χώρου αυτών του αγροτικού 
συγκροτήματος που βρίσκονται εκτός του εγκεκριμένου 
ρυμοτομικού σχεδίου της περιοχής Κάντζας της κοινότη¬ 
τας Παλλήνης (Ν. Αττικής), επί της οδού Λεονταρίου 7 φε- 
ρόμενα ως ιδιοκτησία Ρωξάνης και Ελένης Μάτοα και Ντό- 
λας-Μάτσα Νομικού, όπως φαίνονται με μαύρη διαγράμ¬ 
μιση στο σχετικά πρωτότυπο διάγραμμα σε κλίμακα 
1:200, που θεωρήθηκε από τον Προϊστάμενο της Δ/νσης 
Τοπογραφικών Εφαρμογών με την.. ../1995 πράξη του και 
που αντίτυπό του σε φωτοσμίκρυνση δημοσιεύεται με την 
παρούσα απόφαση. 


2. Διατηρητέα χαρακτηρίζονται τα αρχικά εκάστοτε κτί¬ 
ρια καθώς και τα στοιχεία του περιβάλλοντος αυτά χώρου 
(μάνδρες, κρήνες, αυλόθηρες, πηγάδι) όπως και οι εναρ¬ 
μονιζόμενες με το αρχικό κτίριο μεταγενέστερες προσθή¬ 
κες, όχι όμως και τα πόσης φύσεως καθ’ ύψος ή κατ' επέ¬ 
κταση υπάρχοντα προσκτίσματα, που αλλοιώνουν τα αρ¬ 
χικά κτίρια. Ο καθορισμός τωνπροσκτισμάτων που αλλοι¬ 
ώνουν τα αρχικά κτίρια πραγματοποιείται από την Επι¬ 
τροπή Πολεοδομικού και Αρχιτεκτονικού Ελέγχου 
(ΕΠΑΕ). 

3. Στα πιο πάνω κτίρια που χαρακτηρίζονται ως διατηρη¬ 
τέα απαγορεύεται κάθε αφαίρεση, αλλοίωση ή κατα¬ 
στροφή, τόσο των επί μέρους αρχιτεκτονικών ή καλλιτε¬ 
χνικών διακοσμητικών στοιχείων τους, όσο και του κτιρίου 
συνολικά, πλην των προσκτισμάτων ή των στοιχείων των 
κτιρίων για τα οποία η ΕΠΑΕ έχει γνωμοδοτήσει για την 
αφαίρεσή τους. 

4. Επιτρέπεται, η επισκευή, ο εκσυγχρονισμός των 
εγκαταστάσεων, η στατική ενίσχυση και η εσωτερική διαρ¬ 
ρύθμιση των κτιρίων που χαρακτηρίζονται ως διατηρητέα, 
εφόσον δεν αλλοιώνεται ο γενικός αρχιτεκτονικός χαρα¬ 
κτήρας του κτιρίου και δεν θίγονται τα διατηρητέα στοι¬ 
χεία του. 

5α. Αιτήσεις για προσθήκες διατηρητέα κτίρια αποστέλ- 
λονται από την Πολεοδομική Υπηρεσία στην αρμόδια Υπη¬ 
ρεσία του Υπουργείου Περιβάλλοντος, Χωροταξίας και 
Δημοσίων Έργων, με γνώμη της ΕΠΑΕ για ειδικές ρυθμί¬ 
σεις σύμφωνα με τις διατάξεις του άρθρου 4 παρ. 2 του Ν. 
1577/1985 «Περί ΓΟΚ», εφόσον δεν παραβλάπτεται το 
διατηρητέο κτίριο και ο χώρος που το περιβάλλει. 

β. Κατ' εξαίρεση από το προηγούμενο εδάφιο και με 
σύμφωνη γνώμη της ΕΠΑΕ, επιτρέπονται προσθήκες κατ’ 
επέκταση του διατηρητέου κτιρίου, περιορισμένων δια¬ 
στάσεων, εφόσον κριθούν απαραίτητες για τη λειτουργική 
εξυπηρέτηση του κτιρίου. 

6. Δεν επιτρέπεται η τοποθέτηση φωτεινών ή μη επι¬ 
γραφών και διαφημίσεων στα χαρακτηριζόμενα ως διατη¬ 
ρητέα κτίρια. Επιτρέπονται μόνο οι περιορισμένων διαστά¬ 
σεων επιγραφές που πληροφορούν για τυχόν χρήση των 
χώρων του κτιρίου. 

7. Για οποιαδήποτε επέμβαση στο εξωτερικό και εσω¬ 
τερικό των διατηρητέων κτιρίων απαιτείται η έγκριση της 
ΕΠΑΕ. 

8. Η ισχύς της παρούσας απόφασης αρχίζει από την δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Δεκεμβρίου 1995 

Με εντολή Υπουργού 
Ο Γ ενικός Γ ραμματέας 
ΑΛΕΞΑΝΔΡΟΣ ΒΟΥΛΓΑΡΗΣ 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΟΣ (ΤΕΥΧΟΣ ΤΕΤΑΡΤΟ) 


11601 

















